Δεν μπορείτε να αλλάξετε τον καιρό, αλλά υπάρχουν μερικά πράγματα που μπορείτε να κάνετε για να αποφύγετε τον κίνδυνο θερμικής εξάντλησης τις πολύ ζεστές μέρες:
Παραμείνετε σε ένα δροσερό μέρος όταν ο υδράργυρος ανεβαίνει. Αν δεν έχετε air-condition ή ανεμιστήρα στο σπίτι σας, βρείτε ένα εμπορικό κέντρο ή άλλο κατάστημα στην περιοχή σας. Οι δημοτικές βιβλιοθήκες, τα εμπορικά κέντρα και οι δημόσιες υπηρεσίες συνήθως έχουν air-condition και επιτρέπουν την είσοδο στο κοινό τις πολύ θερμές μέρες του χρόνου.
Ποτέ μην αφήνετε ένα μωρό ή ένα παιδί σε ένα πολύ ζεστό αυτοκίνητο, ακόμη και για λίγα λεπτά. Η θερμοκρασία στα αυτοκίνητα αυξάνεται πολύ γρήγορα.
Φορέστε ελαφριά και ανοιχτόχρωμα ρούχα. Τα σκούρα χρώματα προσελκύουν και απορροφούν τη θερμότητα, κάτι το οποίο αυξάνει τη θερμοκρασία του σώματος.
Φορέστε ένα ελαφρύ καπέλο αν πρόκειται να εκτεθείτε στον ήλιο. Αποφύγετε την έκθεση της κεφαλής και του προσώπου στον ήλιο, ώστε να βοηθήσετε στον έλεγχο της θερμοκρασίας του σώματος.
Φορέστε αντηλιακό όταν εκτίθεστε στον ήλιο για να αποφύγετε πιθανό έγκαυμα.
Παραμείνετε ενυδατωμένοι όταν ο καιρός είναι ζεστός. Το σώμα μπορεί να αφυδατωθεί προτού εσείς παρατηρήσετε τα συμπτώματα. Καλό θα είναι να έχετε πάντα ένα μπουκάλι νερό μαζί σας και να πίνετε από αυτό τακτικά.
Όταν ο καιρός είναι ζεστός, περιορίστε την εξωτερική άθληση τις μεσημεριανές ώρες. Προτιμήστε να αθλείστε κυρίως πολύ νωρίς το πρωί ή πολύ αργά το απόγευμα. Καλό θα ήταν αυτές τις μέρες να γυμνάζεστε σε γυμναστήριο που έχει air-condition. Η κολύμβηση είναι ένας εξαιρετικός τρόπος να αθλείστε όταν έχει πολλή ζέστη.